**รายการเอกสารที่ต้องยื่นประกอบการขอขึ้นทะเบียนผลิตภัณฑ์อินเวอร์เตอร์ (Inverter)**

1. หนังสือแจ้งความประสงค์ ตามแบบที่ กฟภ. กำหนด ซึ่งลงนามโดยผู้มีอำนาจลงนามผูกพันนิติบุคคล หรือผู้รับมอบอำนาจ ทั้งนี้ในกรณีผู้รับมอบอำนาจเป็นผู้ลงนามต้องมีหนังสือมอบอำนาจ พร้อมติดอากรแสตมป์จำนวนตามที่กฎหมายกำหนดแนบมาพร้อมด้วย
2. หนังสือรับรองการจดทะเบียนเป็นนิติบุคคลในประเทศไทยของผู้ขอขึ้นทะเบียน (ไม่เกิน 3 เดือน)
3. สำเนาใบทะเบียนภาษีมูลค่าเพิ่ม (ภ.พ.20)
4. สำเนาหนังสือแต่งตั้งเป็นตัวแทนจำหน่าย (Letter of Authorized Distributor/Dealer) หรือหนังมอบอำนาจดำเนินการ (กรณีที่เป็นตัวแทนจำหน่ายที่ได้รับการแต่งตั้ง และ/หรือได้รับมอบอำนาจดำเนินการ โดยแสดงเป็นหนังสือการแต่งตั้งเป็นตัวแทนจำหน่าย และ/หรือได้รับมอบอำนาจดำเนินการจากเจ้าของผลิตภัณฑ์)
5. เอกสารข้อมูลทางเทคนิคของผลิตภัณฑ์ (Product Catalogue/Datasheet Catalogue)
6. ใบรับรองหรือเอกสารรับรองตามมาตรฐานความปลอดภัยอุปกรณ์ (Safety) ตามตารางมาตรฐานของอินเวอร์เตอร์ (Inverter) ที่ กฟภ. ยอมรับ
7. ใบรับรองหรือเอกสารรับรองตามมาตรฐานความเข้ากันได้ทางแม่เหล็กไฟฟ้า (Electromagnetic Compatibility; EMC) ตามตารางมาตรฐานของอินเวอร์เตอร์ (Inverter) ที่ กฟภ. ยอมรับ

ตารางเปรียบเทียบคุณลักษณะผลิตภัณฑ์อินเวอร์เตอร์กับมาตรฐานที่รับรอง

|  |  |  |
| --- | --- | --- |
| ลักษณะผลิตภัณฑ์อินเวอร์เตอร์ (Inverter) | มาตรฐานความปลอดภัยอุปกรณ์  (Safety) | มาตรฐานความเข้ากันได้  ทางแม่เหล็กไฟฟ้า (EMC) |
| มีการเชื่อมต่อระบบผลิตไฟฟ้าจากพลังงานแสงอาทิตย์ | IEC 62109-2  หรือมาตรฐาน มอก. ที่เทียบเคียง | IEC 62920  หรือมาตรฐาน มอก. ที่เทียบเคียง |
| ไม่มีการเชื่อมต่อระบบผลิตไฟฟ้าจากพลังงานแสงอาทิตย์ | อนุกรมมาตรฐาน IEC 62477  หรืออนุกรมมาตรฐาน มอก. ที่เทียบเคียง | อนุกรมมาตรฐาน IEC 61000  หรืออนุกรมมาตรฐาน มอก.ที่เทียบเคียง |

1. เอกสารรายงานผลการตรวจสอบและรับรองผล (Verification Report) ซึ่งแนบรายงานผลการทดสอบ (Test Report) ตามข้อกำหนดการเชื่อมต่อระบบโครงข่ายไฟฟ้า ที่ออกโดยหน่วยทวนสอบรายงานผล

**หมายเหตุ:** ให้ผู้ขอขึ้นทะเบียนจัดส่งเอกสารในรูปแบบอิเล็กทรอนิกส์ไฟล์ (ภาพถ่ายเสมือนต้นฉบับจริง)

------------------------------------